cyanic-selkie/wikianc huggingface dataset:
Κώνστας Β΄
Προέλαση Αράβων
Με τον Κώνστα Β΄ οι Βυζαντινοί ολοκλήρωσαν την αποχώρηση τους από την Αίγυπτο (642) και ο 3ος Ρασιντούν Χαλίφης Οθμάν ιμπν Αφφάν προχώρησε σε αμέτρητες επιθέσεις στη Μεσόγειο και το Αιγαίο Πέλαγος. Ο Βυζαντινός ναύαρχος Μανουήλ ανακατέλαβε ξανά την Αλεξάνδρεια (645), οι κάτοικοι τον δέχτηκαν σαν ελευθερωτή επειδή οι Άραβες τους είχαν επιβάλει ψηλούς φόρους και είχαν περιορίσει τα θρησκευτικά τους δικαιώματα. Τις επόμενες μέρες ο Μανουήλ ασχολήθηκε με άσκοπες λεηλασίες της υπαίθρου, οι Άραβες βρήκαν την ευκαιρία να τον εκδιώξουν. Η κατάσταση έγινε πιο περίπλοκη όταν εμφανίστηκε ο Μονοθελητισμός και εξεγέρθηκε στην Αφρική ο Έξαρχος και συγγενής του Κώνστα Β΄ Γρηγόριος ο Πατρίκιος. Ο Έξαρχος έπεσε σε μάχη εναντίον του Οθμάν και η περιοχή έγινε ξανά υποτελής στο Χαλιφάτο μέχρι την εποχή που ξέσπασε νέος εμφύλιος πόλεμος και επανήλθε η αυτοκρατορική εξουσία. Ο Κώνστας Β΄ προσπάθησε να διατηρήσει μια ουδέτερη γραμμή για την εκκλησία στη σκληρή διαμάχη που ξέσπασε ανάμεσα στην Ορθοδοξία και τον Μονοθελητισμό, με το "Διάταγμα του Κώνσταντα" (648) απαγόρευσε νέες θεωρίες για τη φύση του Ιησού αλλά έμειναν ελάχιστοι ικανοποιημένοι. Το Χαλιφάτο Ρασιντούν συνέχιζε την προέλαση του, εισήλθε στην Αρμενία και την Καππαδοκία και λεηλάτησε την Καισάρεια. Την ίδια χρονιά είχαν μπει στην Αφρική και δολοφόνησαν τον Γρηγόριο. Οι Άραβες προχώρησαν σε νέες επιδρομές στη Φρυγία (648), την επόμενη χρονιά (649) έκαναν την πρώτη επιδρομή στην Κρήτη. Μια μεγαλύτερη εισβολή στην Κιλικία και την Ισαυρία (650 - 651) ανάγκασε τον αυτοκράτορα να προχωρήσει σε νέες διαπραγματεύσεις με τον κυβερνήτη του Οθμάν στη Συρία Μουαΐγια που αργότερα διαδέχθηκε τον Οθμάν στο Χαλιφάτο των Ομεϋαδών. Η Συνθήκη έφερε μια προσωρινή ανάπαυλα που επέτρεψε στον Κώνστα Β΄ να διατηρήσει τα δυτικά τμήματα της Αρμενίας. Ο Μουαΐγια ξεκίνησε νέες πειρατικές επιδρομές (654), αρχικά λεηλατήθηκε η Ρόδος και η Κως. Ο Κώνστας Β΄ επιτέθηκε στη Φοινίκη έξω από τη Λυκία (655) με αποτέλεσμα να ακολουθήσει συντριβή, 500 Βυζαντινά πλοία καταστράφηκαν και ο ίδιος ο αυτοκράτορας γλύτωσε τη ζωή του την τελευταία στιγμή. Ο Κώνστας Β΄ μπόρεσε να δραπετεύσει αφού αντάλλαξε υφάσματα με έναν από τους άνδρες του. Ο χρονικογράφος Θεοφάνης Ομολογητής γράφει ότι την προηγούμενη νύχτα πριν τη μάχη ο αυτοκράτορας βρισκόταν στη Θεσσαλονίκη, το όνομα της πόλης που μεταφράζεται "θες άλλος να πάρει τη νίκη" ήταν οιωνός ήττας. Ο Οθμάν ήταν έτοιμος να επιτεθεί να καταλάβει την Κωνσταντινούπολη αλλά ξαφνικός εμφύλιος που ξέσπασε στο Χαλιφάτο (656) τον ανάγκασε να επιστρέψει στην πατρίδα του.
Ο Κώνστας, που στο μεταξύ όπως και ο παππούς του για τα πρώτα χρόνια της βασιλείας του, παρακολουθούσε ανήμπορος και ανέτοιμος να τους αντιμετωπίσει, πέτυχε να συνάψει συμφωνία με τον Μουαΐγια το 659. Η συμφωνία έγινε δυνατή λόγω των εσωτερικών δυσκολιών που αντιμετώπιζε ο χαλίφης. Σε όλα αυτά τα χρόνια, οι Άραβες εκτός των άλλων ανέπτυξαν ναυτική δύναμη, την οποία ως εκείνα τα χρόνια δε διέθεταν. Με το στόλο τους κατάφεραν να κυριαρχήσουν στο Αιγαίο και την υπόλοιπη νοτιοανατολική Μεσόγειο.
Μετάβαση στην Ιταλία
Από την Αθήνα ο Κώνστας Β΄ μετακινήθηκε για την Ιταλία, έκανε την πρώτη επίθεση στο Δουκάτο του Μπενεβέντο που περιείχε το μεγαλύτερο τμήμα της νότιας Ιταλίας. Ο βασιλιάς Γριμοάλδος των Λομβαρδών απουσίαζε επειδή πολεμούσε με τους Φράγκους στη Νευστρία και ο Κώνστας Β΄ βρήκε την ευκαιρία να επιτεθεί στο Μπενεβέντο. Η πόλη αντιστάθηκε επιτυχώς και ο Κώνστας Β΄ αποφάσισε να επιστρέψει στη Νάπολη, στη διάρκεια της επιστροφής ηττήθηκε ξανά από τον Μίτολας, κόμη της Κάπουα. Ο Κώνστας Β΄ διέταξε τον αρχιστράτηγο του να επιτεθεί ξανά στους Λομβαρδούς αλλά ηττήθηκε οριστικά στη Μάχη της Φορίνο (663) στην κωμόπολη Φορίνο ανάμεσα στην Αβελλίνο και το Σαλέρνο. Τελικά επισκέφτηκε τη Ρώμη και παρέμεινε 12 μέρες (663), ήταν ο πρώτος αυτοκράτορας που επισκέφτηκε την αρχαία πρωτεύουσα ύστερα από δυο αιώνες, ο Πάπας Βιταλιανός τον υποδέχτηκε με τιμές. Παρά τη θερμή υποδοχή δεν δίστασε να λεηλατήσει μια σειρά από σημαντικά ιστορικά μνημεία με στόχο να μεταφέρει τους θησαυρούς στην Κωνσταντινούπολη, ανάμεσα τους το Πάνθεον. Στη διάρκεια της παραμονής του διακήρυξε στον πάπα ότι δεν έχει καμιά εξουσιοδότηση στον Έξαρχο της Ραβέννας επειδή ανήκε στη δική του δικαιοδοσία (666). Στις μετακινήσεις του κατόπιν σε Καλαβρία και Σαρδηνία λεηλάτησε με τον ίδιο τρόπο πολλά μνημεία, αυτό έφερε έντονες αντιδράσεις από τους Ιταλούς υπηκόους του. Ο Γουόρεν Τρέντγκολντ γράφει ότι τα πρώτα Βυζαντινά Θέματα δημιουργήθηκαν την περίοδο 659-661 που ήταν αυτοκράτορας ο Κώνστας Β΄. Ο Θεόφιλος Εδεσσηνός γράφει ότι ο Κώνστας Β΄ δολοφονήθηκε στο λουτρό του από τον Καγκελάριο του (15 Ιουλίου 668). Τον διαδέχθηκε ο γιος του Κωνσταντίνος Δ΄, ο Αρμένιος στρατηγός Μιζίζιος προσπάθησε να σφετεριστεί τον θρόνο αλλά απέτυχε.
Οικογένεια
Νυμφεύτηκε το 642 τη Φαύστα, κόρη του Βαλεντίνου στρατηγού και σφετεριστή, και είχε τέκνα:
Δείτε επίσης
Κατηγορία:Βυζαντινοί Αυτοκράτορες Κατηγορία:Δυναστεία του Ηρακλείου
Πανελλήνιο πρωτάθλημα κλειστού στίβου γυναικών 2009
Το 23ο Πανελλήνιο πρωτάθλημα κλειστού στίβου γυναικών 2009 διοργανώθηκε στο Κλειστό Γυμναστήριο Παιανίας στις 14 & 15 Φεβρουαρίου μαζί με τo αντίστοιχο των ανδρών. Μαζί έγινε και το πρωτάθλημα συνθέτων αγωνισμάτων. Πρωταθλητής σύλλογος αναδείχθηκε για πρώτη φορά στην ιστορία της διοργάνωσης η Ένωση Ατρομήτου Ρεθυμνιακού τερματίζοντας το μακροχρόνιο σερί τίτλων του Πανελληνίου που κρατούσε από το 1997.
Πηγές
Κλειστου στιβου γυναικων Κατηγορία:Στίβος το 2009 Κατηγορία:Αθλητισμός στην Παιανία
Toxicity (τραγούδι)
Heavy Metal Το Toxicity είναι ένα τραγούδι του Αμερικανό-Αρμένικου Heavy Metal συγκροτήματος System of a Down, το οποίο συμπεριλήφθηκε στον δεύτερο δίσκο τους, ονόματι Toxicity. Επίσης, κυκλοφόρησε και ως single. Η μουσική γράφτηκε από τον Ντάρον Μαλακιάν και τον Σάβο Οντατζιάν, ενώ οι στίχοι από τον Σερτζ Τανκιάν. Το θέμα των στίχων, ωστόσο, δεν είναι ξεκάθαρο. Το κομμάτι, βάσει του Stylus Magazine, θεωρείται πλέον κλασσικό τραγούδι στο είδος του Heavy metal.
Το single γνώρισε κάποια επιτυχία στα chart, φτάνοντας το νούμερο 3 στα αμερικανικά Hot Modern Rock Tracks, ενώ στα Billboard Hot 100 στο νούμερο 70. Ωστόσο, το τραγούδι θεωρείται ένα από τα γνωστότερα τραγούδια του συγκροτήματος. To Loudwire το κατέταξε 7ο ανάμεσα στα καλύτερα τραγούδια τους. Ενώ, ο τηλεοπτικός σταθμός VH1, το κατέταξε 14ο ανάμεσα στα 40 Σπουδαιότερα Metal Τραγούδια. Ενώ, σε ψηφοφορία που έγινε στην ελληνική έκδοση του Metal Hammer, το τραγούδι συμπεριλήφθηκε μεταξύ των 200 Σπουδαιότερων Τραγουδιών όλων των εποχών, καταλαμβάνοντας την 37η θέση.
Παραπομπές
Κατηγορία:Τραγούδια του 2001 Κατηγορία:Τραγούδια των System of a Down Κατηγορία:Singles του 2002
118 Πειθώ
Η Πειθώ (Peitho), είναι ένας αστεροειδής της Κύριας Ζώνης Αστεροειδών. Ανακαλύφθηκε το 1872 από τον Γερμανό αστρονόμο Ρόμπερτ Λούτερ, που παρατηρούσε από το Ντίσελντορφ της Γερμανίας, και πήρε το όνομα των ομώνυμων προσώπων της ελληνικής μυθολογίας. Η Πειθώ έχει απόλυτο μέγεθος (όπως ορίζεται για το Ηλιακό Σύστημα) 9,14.
Φυσικά χαρακτηριστικά
Η μέση διάμετρος της Πειθούς υπολογίσθηκε σε 41 ως 42 χλμ., ενώ η μάζα της εκτιμάται σε 76 τρισεκατομμύρια τόνους. Η μέση επιτάχυνση της βαρύτητας στον ισημερινό της Πειθούς εκτιμάται σε 1,17 cm/sec² (837 φορές ασθενέστερη από την αντίστοιχη γήινη), ενώ η μέση ταχύτητα διαφυγής υπολογίζεται σε 22 m/sec (79 χιλιόμετρα την ώρα).
Ο φασματικός τύπος της Πειθούς είναι μάλλον S (λιθώδης). Το ακριβές άλβεδό της είναι άγνωστο, ενώ η μέση θερμοκρασία στην επιφάνειά της εκτιμάται σε 95 βαθμούς Κελσίου κάτω από το μηδέν.
Η Πειθώ περιστρέφεται γύρω από τον εαυτό της μία φορά κάθε 7 ώρες και 49 λεπτά, σύμφωνα με τις πλέον πρόσφατες φωτομετρικές παρατηρήσεις (Κολοράντο Σπρινγκς, 2009).
Εξωτερικοί σύνδεσμοι
Πειθω
Φαινόμενο Ντάνινγκ-Κρούγκερ
Το φαινόμενο Ντάνινγκ–Κρούγκερ είναι γνωστική διαταραχή, στην οποία άτομα περιορισμένων δεξιοτήτων αποκτούν μια ψευδαίσθηση ανωτερότητας, εκτιμώντας εσφαλμένα οτι οι γνωστικές τους ικανότητες, είναι υψηλότερες από ό,τι πραγματικά είναι. Οι Ντάνινγκ και Κρούγκερ απέδωσαν αυτή την προκατάληψη σε μια μεταγνωστική αδυναμία των ανειδίκευτων να αναγνωρίσουν τη δική τους ανεπάρκεια και να αξιολογούν με ακρίβεια τη δική τους ικανότητα. Η έρευνά τους προτείνει επίσης επακόλουθα: άτομα υψηλής ειδίκευσης μπορεί να υποτιμούν τη δική τους σχετική ικανότητα και μπορεί εσφαλμένα να υποθέτουν ότι τα καθήκοντα τα οποία είναι εύκολα για αυτούς είναι επίσης εύκολα για τους άλλους.
Η προκατάληψη αυτή παρατηρήθηκε πειραματικά πρώτα από τους Ντέιβιντ Ντάνινγκ και Τζάστιν Κρούγκερ από το Πανεπιστήμιο Κορνέλ, το 1999. Είναι παραδεκτό ότι το αποτέλεσμα είναι το αποτέλεσμα εσωτερικής ψευδαίσθησης στους ανειδίκευτους, και εξωτερικής παρεξήγησης στους ειδικούς: «Η λανθασμένη εκτίμηση του ανίκανου προκύπτει από μία πλάνη που αφορά τον εαυτό του, ενώ η λανθασμένη εκτίμηση του εξαιρετικά ικανού προκύπτει από μία πλάνη που αφορά τους άλλους».
Αρχική μελέτη
Το φαινόμενο παρατηρήθηκε πειραματικά για πρώτη φορά σε μια σειρά πειραμάτων από τους Ντέιβιντ Ντάνινγκ και Τζάστιν Κρούγκερ του τμήματος ψυχολογίας στο Πανεπιστήμιο του Κορνέλ το 1999. Η μελέτη ήταν εμπνευσμένη από την περίπτωση του ΜακΆρθουρ Γουίλερ, ενός ανθρώπου που λήστεψε δύο τράπεζες έχοντας καλύψει το πρόσωπό του με χυμό λεμονιού, με την εσφαλμένη πεποίθηση ότι, επειδή ο χυμός λεμονιού μπορεί να χρησιμοποιηθεί ως αόρατο μελάνι, θα μπορούσε να αποτρέψει την καταγραφή του προσώπου του από τις κάμερες παρακολούθησης. Οι συγγραφείς σημείωσαν ότι παλαιότερες μελέτες έδειξαν ότι η άγνοια των προτύπων επιδόσεων βρίσκεται πίσω από μια μεγάλη ανακριβή αυτοαξιολόγηση της επάρκειας.
Υποστηρικτικές έρευνες
Οι Ντάνινγκ και Κρούγκερ προχώρησαν στην εξέταση των υποθέσεων αυτών σε φοιτητές ψυχολογίας στο Κορνέλ. Σε μια σειρά ερευνών, εξέτασαν την αυτο αξιολόγηση των φοιτητών για τις δεξιότητες λογικής σκέψης, γραμματικές δεξιότητες, και χιούμορ. Αφού επιδείχθηκε η βαθμολογία τους, οι φοιτητές κλήθηκαν να εκτιμήσουν τη δική τους κατάταξη στην τάξη. Η ικανή ομάδα εκτίμησε την κατάταξη της με ακρίβεια, ενώ οι ανίκανη ομάδα υπερεκτίμησε τις δικές της. Με άλλα λόγια, οι φοιτητές που ήταν να πάρουν Δ' και Ε' νόμιζαν ότι είχαν δώσει εργασία με βαθμό Β' ή καλύτερο. Όπως οι Ντάνινγκ και Κρούγκερ, σημείωσαν: Σε τέσσερις έρευνες, οι συγγραφείς διαπίστωσαν ότι οι συμμετέχοντες με βαθμούς στο κάτω τεταρτημόριο σε δοκιμασίες του χιούμορ, της γραμματικής και της λογικής κατάφωρα υπερεκτίμησαν τη δοκιμή τους απόδοση και ικανότητα. Αν και βαθμολογίες του τεστ τους έβαζαν στο 12ο εκατοστημόριο, υπολόγισαν οι ίδιοι να είναι στο 62ο. Εν τω μεταξύ, οι μαθητές με υψηλή ικανότητα έτειναν να υποτιμούν τη σχετική επάρκεια. Χονδρικά, οι συμμετέχοντες που βρήκαν εύκολες τις εργασίες  λανθασμένα θεώρησαν ότι οι εργασίες σίγουρα ήταν επίσης εύκολες για τους άλλους, με άλλα λόγια, υπέθεταν ότι οι άλλοι ήταν το ίδιο ικανοί, αν όχι περισσότερο ικανοί, από τους ίδιους.
Μια επακόλουθη έρευνα, που αναφέρεται στην ίδια μελέτη, δείχνει ότι ανίκανοι φοιτητές βελτίωσαν την ικανότητά τους για την εκτίμηση του βαθμού τους μετά από ελάχιστα μαθήματα πάνω στις δεξιότητες που προηγουμένως δεν είχαν, ανεξάρτητα από την βελτίωση που είχαν αποκτήσει σε αυτές τις δεξιότητες.
Το 2003, οι Ντάνινγκ και Τζόις Έρλινγκερ, επίσης από το Πανεπιστήμιο Κορνέλ, δημοσίευσαν μια μελέτη που περιγράφει την μετατόπιση στην όψη του εαυτού των ανθρώπων όταν επηρεάζεται από εξωτερικά ερεθίσματα. Στους συμμετέχοντες στη μελέτη, φοιτητές στο Πανεπιστήμιο Cornell, δόθηκαν τεστ στις γνώσεις τους στην γεωγραφία. Μερικά από τα τεστ είχαν ως στόχο να επηρεάσουν την όψη του εαυτού τους θετικά και κάποια αρνητικά. Στη συνέχεια τους ζητήθηκε να αξιολογήσουν τις επιδόσεις τους. Αυτοί στους οποίους δόθηκαν τα θετικά τεστ ανέφεραν σημαντικά καλύτερη απόδοση από αυτούς στους οποίους δόθηκαν τα αρνητικά.
Οι Ντάνιελ Έιμς και Λάρα Κάμραθ επέκτειναν αυτή την εργασία στην ευαισθησία προς άλλους και η αντίληψη του υποκειμένου για το πόσο ευαίσθητο είναι.
Έρευνα διεξήχθη από τους Burson et al. (2006) για να εξετάσει μία από τις βασικές υποθέσεις που διατυπώνονται από τους Κρούγκερ και Μύλερ στο βιβλίο τους Αδεξιότητα, άγνοια, ή και τα δύο; Η ευρετική καλύτερου από το μέσο όρο και στατιστική παλινδρόμηση προβλέπει λάθη στις εκτιμήσεις της απόδοσης: «οι άνθρωποι σε όλα τα επίπεδα επιδόσεων είναι εξίσου κακοί με την εκτίμηση των σχετικών επιδόσεων τους». Για να εξεταστεί αυτή η υπόθεση, οι συγγραφείς διερεύνησαν τρεις διαφορετικές έρευνες, οι οποίες χειραγωγούσαν την "αντιληπτή δυσκολία των καθηκόντων και ως εκ τούτου τις πεποιθήσεις των συμμετεχόντων σχετικά με τη σχετική κατάταξή τους". Οι συγγραφείς διαπίστωσαν ότι όταν οι ερευνητές παρουσίαζαν σε άτομα καθήκοντα με μέτρια δυσκολία, αυτοί με τις καλύτερες και τις χειρότερες επιδόσεις διέφεραν ελάχιστα στην ικανότητά τους να προβλέψουν με ακρίβεια τις επιδόσεις τους. Επιπλέον, βρήκαν ότι με τις πιο δύσκολες εργασίες, αυτοί με τις καλύτερες επιδόσεις ήταν λιγότερο ακριβείς στην πρόβλεψη της απόδοσης τους, από αυτούς με τη χειρότερη επίδοση. Οι συγγραφείς κατέληξαν στο συμπέρασμα ότι τα ευρήματα αυτά υποδηλώνουν ότι «οι κριτές σε όλα τα επίπεδα δεξιοτήτων υπόκεινται σε παρόμοιο βαθμό σφάλματος».
Οι Ehrlinger et al. (2008) έκαναν μια απόπειρα να εξετάσουν εναλλακτικές εξηγήσεις, αλλά ήρθαν σε συμπεράσματα που ήταν ποιοτικά παρόμοια με το πρωτότυπο έργο. Η μελέτη καταλήγει στο συμπέρασμα ότι η βασική αιτία είναι ότι, σε αντίθεση με αυτούς με υψηλές επιδόσεις, «αυτοί με πτωχές επιδόσεις δεν μαθαίνουν από την ανατροφοδότηση που υποδηλώνει την ανάγκη να βελτιωθούν».
Μελέτες σχετικά με το φαινόμενο Ντάνινγκ–Κρούγκερ τείνουν να επικεντρώνονται σε εξεταζόμενα υποκείμενα στις ΗΠΑ. Μια σειρά από μελέτες σε υποκείμενα από την Ανατολική Ασία δείχνουν ότι διαφορετικές κοινωνικές δυνάμεις είναι στο παιχνίδι σε διαφορετικές κουλτούρες. Για παράδειγμα, Ανατολικοί Ασιάτες τείνουν να υποτιμούν τις ικανότητές τους και να βλέπουν τις χαμηλές επιδόσεις ως μια ευκαιρία για να βελτιώσουν τον εαυτό τους και να προοδεύσουν μαζί με τους άλλους.
Ιστορικοί πρόδρομοι
Αν και το φαινόμενο Ντάνινγκ-Κρούγκερ σχηματοποιήθηκε το 1999, οι Ντάνινγκ και Κρούγκερ έχουν σημειώσει προηγούμενες παρατηρήσεις προς την ίδια κατεύθυνση, από φιλοσόφους και επιστήμονες όπως ο Κομφούκιος ("η πραγματική γνώση είναι να ξέρεις την έκταση της άγνοιας"), ο Μπέρτραντ Ράσελ ("Ένα από τα οδυνηρά πράγματα για την εποχή μας είναι ότι αυτοί που αισθάνονται βεβαιότητα είναι ηλίθιοι, και αυτοί με φαντασία και κατανόηση γεμίζουν με αμφιβολία και αναποφασιστικότητα"), και ο Κάρολος Δαρβίνος, που ανάφερονταν στην αρχική τους μελέτη ("Η άγνοια πιο συχνά γεννά εμπιστοσύνη από ό, τι η γνώση").
Ο Φούλερ, σχολιάζοντας τη μελέτη, επισήμανε ότι ο Σαίξπηρ εξέφρασε μια παρόμοια παρατήρηση στο Όπως Σας Αρέσει ("Ο Ηλίθιος πιστεύει ότι είναι σοφός, αλλά ο σοφός γνωρίζει ότι ο ίδιος είναι Ηλίθιος" (V. i).
Βραβείο
Στους Ντάνινγκ και Κρούγκερ απονεμήθηκε το 2000 σατιρικό Ig Νόμπελ ψυχολογίας «για την μετριόφρονα έκθεσή τους, Αδέξιοι και Ανενημέρωτοι: Πώς δυσκολίες στην αναγνώριση της δικής μας ανικανότητας οδηγεί σε διογκωμένες αυτοαξιολογήσεις».
Περαιτέρω ανάγνωση
Κατηγορία:Γνωστικές προκαταλήψεις Κατηγορία:Κοινωνική ψυχολογία
Βασίλειο της Βοημίας
thumb|Το έμβλημα του Βασιλείου της Βοημίας thumb|Βασίλειο της Βοημίας, 1618 Το Βασίλειο της Βοημίας (στα τσέχικα: České království, στα γερμανικά: Königreich Böhmen και στα λατινικά: Regnum Bohemiae) ήταν ένα βασίλειο που βρισκόταν στην περιοχή της Βοημίας στην κεντρική Ευρώπη, του οποίου το μεγαλύτερο μέρος των εδαφών του βρισκόνταν στην Τσεχία. Το Βασίλειο αποτέλεσε τμήμα της Αγίας Ρωμαϊκής Αυτοκρατορίας μέχρι τη διάσπασή του το 1806, ημερομηνία κατά την οποία έγινε τμήμα της Αυστριακής Αυτοκρατορίας, και στη συνέχεια της Αυστροουγγρικής Αυτοκρατορίας το 1867. Μετά την ήττα των κεντρικών δυνάμεων μετά τον Α’ Παγκόσμιο Πόλεμο και τη Συνθήκη των Βερσαλλιών, η Αυστρο-Ουγγρική Αυτοκρατορία διαλύθηκε και η Βοημία συμπεριλήφθηκε στα εδάφη της νεοσύστατης Δημοκρατίας της Τσεχοσλοβακίας.
Πλαίσιο
Αν και ορισμένοι παλαιοί βασιλείς της Βοημίας κατείχαν τον βασιλικό τίτλο μέσω της διαδοχής στη διάρκεια του 11ου και του 12ου αιώνα, οι αντιπαραθέσεις και αντιπαλότητες των δουκών για την κατάληψη της εξουσίας της Βοημίας ήταν ιδιαίτερα βίαιες, και ιδιαίτερα κατά τη διαδοχή του Βράτισλαβ Β' της Βοημίας, κυρίως μεταξύ του Βλάδισλαβ Β' της Βοημίας και του Σόμπεσλαβ Α' της Βοημίας. Τελικώς, το βασίλειο ιδρύθηκε και επίσημα το 1198, από τον Ότακαρ Α΄ της Βοημίας, ο οποίος είχε αναγνωριστεί από τον Αυτοκράτορα Ερρίκο ΣΤ' ως απόλυτος κύριος της Βοημίας το 1192, αλλά σύντομα εκδιώχτηκε από τον θρόνο, εξαιτίας μιας δολοπλοκίας διάφορων ευγενών του κράτους.
Αναγνώριση
thumb|left|150px|Το βασίλειο της Βοημίας υπό τον Ότακαρ Α’
Το 1204, ο άρχοντας Όθωνας Δ’ της Αγίας Ρωμαϊκής Αυτοκρατορίας αναγνώρισε την εξουσία του Ότακαρ Α’ επί του Βασιλείου της Βοημίας, ενώ μια Ποντιφική Βούλα, η Χρυσή Βούλα της Σικελίας, η οποία του παρεδόθη από τον Φρειδερίκο Β’ της Αγίας Ρωμαϊκής Αυτοκρατορίας επιβεβαίωνε την αναβάθμιση του Δουκάτου της Βοημίας σε Βασίλειο με το επίσημο βασιλικό καταστατικό.
Με τη δολοφονία του βασιλιά Βέντσεσλας Γ’ των Πρεμυσλίδων το 1306, η δυναστεία αυτή των Βασιλέων της Βοημίας πήρε τέλος, χωρίς όμως να επηρεαστεί από αυτό το ίδιο το κράτος.
Η Χρυσή Εποχή
thumb|right|205px|Το Βασίλειο της Βοημίας τον 15ο αιώνα.
Το Βασίλειο της Βοημίας αποτελούσε τότε τμήμα της Αγίας Ρωμαϊκής Αυτοκρατορίας, με τον Βασιλιά της Βοημίας να αποτελεί έναν από τους επτά Πρίγκιπες-Εκλέκτορες.
Το 1310, η Ελισάβετ της Βοημίας, κόρη του βασιλιά Βέντσεσλας Β’, και διάδοχος του θρόνου της Βοημίας, παντρεύτηκε τον Ιωάννη του Λουξεμβούργου. Ο γιος τους Κάρολος έγινε βασιλιάς της Βοημίας το 1346 και αυτοκράτορας της Αγίας Ρωμαϊκής Αυτοκρατορίας το 1355, ημερομηνία η οποία σηματοδότησε την απαρχή μιας χρυσής εποχής για τη Βοημία. Το Πανεπιστήμιο της Πράγας (Universitas Pragensis στα λατινικά), το πρώτο πανεπιστήμιο της Κεντρικής Ευρώπης, ιδρύθηκε το 1347. Η Πράγα έγινε η νέα πρωτεύουσα της Αγίας Ρωμαϊκής Αυτοκρατορίας με τον Κάρολο Δ’ να αναλαμβάνει τον καλοπισμό της : η Γέφυρα του Καρόλου, χτισμένη από πέτρα, πήρε τη θέση μιας ξύλινης γέφυρας, η οποία συνέδεε τη Μάλα Στράνα με την Παλιά Πόλη της Πράγας, ενώ, το ίδιο χρονικό διάστημα, η δημιουργία της Νέας Πόλης διπλασίασε την έκταση της πόλης, με το Κάστρο της Πράγας να κοσμείται με την ανέγερση νέων κτισμάτων με, μεταξύ άλλων, τον Καθεδρικό του Αγίου Βίτου, την κατασκευή του οποίου ανέλαβε ο Γάλλος αρχιτέκτονας Ματθαίος του Αρρά. Στα νότια της Πράγας, ο Κάρολος έχτισε το κάστρο του Κάρλσταϊν, κόσμημα της γοτθικής αρχιτεκτονικής των κάστρων. Με τους 40.000 κατοίκους της, η Πράγα αποτελούσε, εκείνη την εποχή, μία από τις σημαντικότερες πόλεις της Ευρώπης.
Η εξέγερση των Χουσιτών
thumb|right|220px|Ο ιεροκήρυκας και μεταρυθμιστής Γιαν Χους. Ο βασιλιάς της Βοημίας Κάρολος Δ’ της Αγίας Ρωμαϊκής Αυτοκρατορίας, βασίλευε, εκείνη την περίοδο, σε ένα κράτος, γνωστό και με την ονομασία "του Στέμματος της Βοημίας", το οποίο περιελάμβανε: τη Βοημία, τη Μοραβία, τη Λουσατία, καθώς και τη Σιλεσία. Η Πράγα αποτελούσε την ακμάζουσα πρωτεύουσα αυτού του κράτους, αριθμώντας, εκείνη την εποχή, περίπου πενήντα χιλιάδες κατοίκους. Ο Βασιλιάς κυβερνούσε σε αρμονία με την ανώτατη αριστοκρατική και εκκλησιαστική τάξη, ενώ στην αυλή του συνέρρεε μεγάλος αριθμός Ιταλών, Γερμανών και Γάλλων καλλιτεχνών. Το Βασίλειο της Βοημίας, αποτελούνταν τότε κυρίως από τσέχικους και γερμανικούς πληθυσμούς.
Ο Κάρολος πέθανε το 1378, με τον Βέντσεσλας Α’, τον διάδοχό του να αποδεικνύεται ανίκανος να συνεχίσει το έργο του προκατόχου του. Ταυτόχρονα, η πανούκλα έκανε την εμφάνισή της στην περιοχή, με δραματικές συνέπειες, κατά το 1380. Ξεκίνησε τότε μία περίοδος παρακμής και αβεβαιότητας για το κράτος.
Οι Χουσίτες ήταν χωρισμένοι σε δύο ιδεολογικές "ομάδες" : τους Ουλτρακιστές της Πράγας και τους ριζοσπάστες Ταμπορίτες. Η Βοημία, τότε, διασπάστηκε : η πλειονότητα της πέρασε υπό τον έλεγχο των Χουσιτών, με ορισμένες πόλεις, όμως, να παραμένουν καθολικές (το Πίλζεν και οι μοραβικές πόλεις του Μπρνο και του Όλομουτς, όπως και η Σιλεσία και η Λουσατία).
Στις 30 Ιουλίου 1419, μια λιτανεία στη Νέα Πόλη της Πράγας, της οποίας ηγούνταν ο Γιάν Ζελίφσκι, ιεροκήρυκας στην εκκλησία της Παναγίας των Χιονιών, δέχτηκε λιθοβολισμό. Τότε, ξέσπασαν ταραχές, με τους Χουσίτες να καταλαμβάνουν το δημαρχείο της πόλης, εκπαραθυρώνοντας τους δημοτικούς συμβούλους. Τον επόμενο μήνα, ο θάνατος του Βέντσεσλας Α’ προκάλεσε ταραχές που στιγματίστηκαν από εικονομαχικές βεβηλώσεις.
Η άρνηση του αυτοκράτορα Σιγισμόνδου Α’ να δεχτεί τα Άρθρα της Πράγας προκάλεσε τους χουσίτικους πολέμους, οι οποίοι μάστισαν τη χώρα από το 1419 μέχρι και το 1436. Οδηγούμενοι από τον Γιαν Ζίζκα (πεθαμένος το 1424) και στη συνέχεια από τον Προκόπιο τον Μέγα, οι Χουσίτες κέρδισαν αρκετές μάχες, κάτι που άνοιξε τη διαπραγματευτική οδό, η οποία κατέληξε σε έναν συμβιβασμό, τα Compacta (1433), σύμφωνα με τις χουσίτικες απαιτήσεις.
Οι Ταμπορίτες (η αριστερή πτέρυγα, όπως θα μπορούσαμε να πούμε, του χουσιτικού κινήματος) εξεγέρθηκαν και πάλι, ηττώμενοι, όμως, στη Μάχη του Λιπάνυ το 1434, από τους μετριοπαθείς Χουσίτες και τους Καθολικούς συμμάχους τους. Στη συνέχεια, η δίαιτα του Ίνγκλαου (σημερινή Γίχλαβα) επιβεβαίωσε για μια ακόμη φορά τα Compacta (1436). Το 1458, οι Χουσίτες και οι Καθολικοί συμφώνησαν στην εκλογή του Γεωργίου του Ποντέμπραντι, ο οποίος εκπροσωπούσε τα χουσιτικά συμφέροντα, στο θρόνο της Βοημίας. Η δίαιτα του Βασιλείου της Βοημίας, η οποία συνήλθε στην Κούτνα Χόρα το 1485, επιβεβαίωσε για μία ακόμη φορά τα Compacta, τα οποία παρέμειναν εφαρμόσιμα στο Βασίλειο της Βοημίας μέχρι και το 1567.
Χαράλαμπος Ι. Παπαδάκης
Ο Χαράλαμπος Παπαδάκης (πραγματικό επώνυμο: Κουντουρίδης, Γαβαλοχώρι Χανίων, 1866 - Χανιά, 1952), του Ιωάννη, ήταν Έλληνας νομικός και νομάρχης. Τιμήθηκε με διάφορα παράσημα και τίτλους, όπως ο Μεγαλόσταυρος του Ταξιάρχου.
Βασίλειο της Βοημίας
Υποτέλεια και τέλος
Ο αυτοκράτορας Ματθαίος Α' της Αγίας Ρωμαϊκής Αυτοκρατορίας, ταυτόχρονα βασιλιάς της Βοημίας, δεν διέθετε απογόνους κι έτσι τέθηκε το ζήτημα της διαδοχής του και της διατήρησης του αυτοκρατορικού τίτλου από τους Αψβούργους. Ο Ματθαίος Α' της Αγίας Ρωμαϊκής Αυτοκρατορίας, επιθυμούσε να μεταβιβαστεί ο τίτλος στον δευτεροξάδερφό του, Φερνινάνδο της Στυρίας. Όμως, ο βασιλιάς της Βοημίας (αιρετός τίτλος από νομικής άποψης, ο οποίος, όμως, συνήθως, καταλαμβανόταν από έναν Αψβούργο) ήταν και ένας από τους Πρίγκηπες-Εκλέκτορες: ο Ματθαίος εγκατέλειψε τον τίτλο του βασιλιά της Βοημίας το 1617, με τον Φερνινάνδο των Αψβούργων να τον διαδέχεται, με την προοπτική να καταφέρει ο τελευταίος με αυτόν τρόπο να ανέλθει στον αυτοκρατορικό θρόνο με το θάνατο του Ματθαίου. Οι Τσέχοι έλαβαν από τον Ροδόλφο Β', μέσω αυτοκρατορικού διατάγματος του 1609, προνόμια, τα οποία τους εξασφάλιζαν μια σχετική αυτονομία, καθώς και εγγυήσεις αναφορικά με τη θρησκευτική ελευθερία.
Ο Τριακονταετής Πόλεμος προξένησε μεγάλες ζημιές στη Βοημία στη διάρκεια του 17ου αιώνα. Σε αυτόν, οι γαλλο-σουηδικές δυνάμεις θα ταχθούν με το μέρος της Βοημίας.
Χαράλαμπος Ι. Παπαδάκης
Βιογραφικά στοιχεία
Παντρεύτηκε την Ειρήνη Νικηφοράκη και απέκτησαν 4 παιδιά (δύο γιους και δύο κόρες).
Βασίλειο της Βοημίας
Υποτέλεια και τέλος
Το 1918, μετά τον Α' Παγκόσμιο Πόλεμο, η Αυστροουγγρική Αυτοκρατορία διαλύθηκε, ενώ ο τελευταίος Βασιλιάς της Βοημίας, Κάρολος Α' της Αυστρίας, παραιτήθηκε του αξιώματός του. Ως συνέπεια, η περιοχή της Βοημίας προσαρτήθηκε από τη νεοσυσταθείσα Δημοκρατία της Τσεχοσλοβακίας.
Χαράλαμπος Ι. Παπαδάκης
Βιογραφικά στοιχεία
Το 1895 ήταν από τους ιδρυτές και πληρεξούσιους της Επαναστατικής Επιτροπής και επί Κρητικής Πολιτείας ήταν γραμματέας στη διεύθυνση των Οικονομικών και στο Γενικό Λογιστήριο. Μετά την ένωση της Κρήτης με την Ελλάδα διορίστηκε νομάρχης Αιτωλοακαρνανίας και έπειτα Κοζάνης, Σερρών, Σάμου και Ρεθύμνης. Άσκησε το δικηγορικό λειτούργημα στα Χανιά τη δεκαετία του '30 και μετά συνταξιοδοτήθηκε.
Βασίλειο της Βοημίας
Υποτέλεια και τέλος
Το Κάστρο της Πράγας φιλοξενεί τα κειμήλια του Στέμματος του Βασιλείου της Βοημίας.
Χαράλαμπος Ι. Παπαδάκης
Βιογραφικά στοιχεία
Απεβίωσε σε ηλικία 86 ετών το 1952.
Παραπομπές
Κατηγορία:Νομάρχες Αιτωλοακαρνανίας Κατηγορία:Νομάρχες Κοζάνης Κατηγορία:Νομάρχες Ρεθύμνου Κατηγορία:Νομάρχες Σάμου Κατηγορία:Νομάρχες Σερρών
Τίτλος σειράς
Ο τίτλος σειράς ή σειρά βιβλίου, δίνεται συνήθως για να προσδιορίσει το ομοιόμορφο ύφος των τεκμηρίων και δίνεται τις περισσότερες φορές από τον εκδότη. Αυτός ο τίτλος βρίσκεται στη σελίδα τίτλου σειράς ή στο verso της κύριας σελίδας τίτλου, ενώ σε ορισμένες περιπτώσεις μπορεί να εντοπίζεται σε οποιοδήποτε άλλο εμφανές σημείο επιλέξει ο εκδότης. Στο εσωτερικό του έργου που εντάσσεται σε σειρά, μπορεί ο αναγνώστης να εντοπίσει όλους τους τίτλους των έργων που ανήκουν στην ίδια σειρά.
Κατηγορία:Βιβλιοθηκονομία
Τάσος Σεχιώτης
Ο Τάσος (Αναστάσιος) Σεχιώτης (1922 – 4 Ιουλίου 2003) ήταν Έλληνας δικηγόρος και πολιτικός. Διετέλεσε δήμαρχος Τρίπολης, βουλευτής Αρκαδίας, και υπουργός σε κυβερνήσεις του Ανδρέα Παπανδρέου.
Μαλλιά Κουβάρια: Πριν το ζήσαν κι αυτοί καλά
Το Μαλλιά Κουβάρια: Πριν το ζήσαν κι αυτοί καλά (πρωτότυπος τίτλος: Tangled: Before Ever After) είναι Αμερικανική τηλεοπτική ταινία φαντασίας κινουμένων σχεδίων σε παραγωγή της Disney Television Animation, η οποία έκανε πρεμιέρα στο Disney Channel στις 10 Μαρτίου 2017. Σκηνοθετήθηκε από τους Τομ Κόλφιλντ και Στίβεν Σάντοβαλ και αποτελεί την τέταρτη πρωτότυπη ταινία κινουμένων σχεδίων του Disney Channel μετά τις Kim Possible Movie: So the Drama, The Proud Family Movie και Phineas and Ferb the Movie: Across the 2nd Dimension.
Τάσος Σεχιώτης
Βιογραφικά στοιχεία
Διετέλεσε δήμαρχος Τρίπολης από το 1961 έως το 1967 (οπότε παύθηκε από τη χούντα) και από το 1978 έως το 1981 (το 1978 εξελέγη με ποσοστό 62% από τον πρώτο γύρο). Ως δήμαρχος, έφερε στην πόλη τα πολυπόθητα νερά του Μεθυδρίου με την κατασκευή νέας δεξαμενής και διαμορφώθηκαν οι οδοί Καλαβρύτων και Ναυπλίου σε λεωφόρους. Ο αδερφός του, Θεόδωρος Σεχιώτης, τον διαδέχθηκε στη δημαρχία το 1981, παραμένοντας έως το 1986.
Διεθνές Κέντρο Ερευνών επί του Αναρχισμού (Λωζάνη)
Το Διεθνές Κέντρο Ερευνών επί του Αναρχισμού (γαλλικά: Centre International de Recherches sur l'Anarchisme ή CIRA) της Λωζάνης ιδρύθηκε το 1957 στη Γενεύη της Ελβετίας. Πρόκειται για την μεγαλύτερη, βάσει του συνολικού αριθμού των φιλοξενούμενων εγγράφων, εξειδικευμένη βιβλιοθήκη στην Ευρώπη επί του τομέα του αναρχισμού.
Τάσος Σεχιώτης
Βιογραφικά στοιχεία
Εξελέγη για πρώτη φορά βουλευτής στην Αρκαδία στις εκλογές του 1974 με την Ένωση Κέντρου-Νέες Δυνάμεις Το κόμμα μετονομάστηκε σε ΕΔΗΚ το 1976. Ο Σεχιώτης επέστρεψε στη Βουλή έπειτα από τη δεύτερη δημαρχία του (1978-81) με το ΠΑΣΟΚ, έχοντας εκλεγεί το 1981, το 1985 και τον Ιούνιο του 1989.
Μαλλιά Κουβάρια: Πριν το ζήσαν κι αυτοί καλά
Τα γεγονότα της λαμβάνουν χώρα ανάμεσα στην πρώτη ταινία κινουμένων σχεδίων των Walt Disney Animation Studios με τίτλο Μαλλιά Κουβάρια και την ταινία μικρού μήκους Μαλλιά Κουβάρια: Κι εμείς καλύτερα, ενώ εξυπηρετεί ως το πιλοτικό επεισόδιο της τηλεοπτικής σειράς Μαλλιά Κουβάρια: Η Σειρά. Η ιστορία επικεντρώνεται γύρω από την προσπάθεια της Ραπουνζέλ να προσαρμοστεί στη νέα της ζωή ως πριγκίπισσα και τη μυστηριώδη επιστροφή των μακριών μαγικών χρυσών μαλλιών της.
Τάσος Σεχιώτης
Βιογραφικά στοιχεία
Κατά την πρωθυπουργία του Ανδρέα Παπανδρέου διετέλεσε υφυπουργός Εθνικής Άμυνας (26 Ιουλίου 1985 - 25 Απριλίου 1986), υφυπουργός Εσωτερικών (25 Απριλίου 1986 - 31 Οκτωβρίου 1986) και υπουργός Δημοσίας Τάξεως (22 Ιουνίου 1988 - 11 Νοεμβρίου 1988). Πέθανε σε ηλικία 81 ετών και κηδεύτηκε στις 5 Ιουλίου 2003, από το Μητροπολιτικό ιερό ναό Αγίου Βασιλείου της Τρίπολης. Ήταν παντρεμένος με την Κική και είχαν 2 κόρες. Το 2010 ανεγέρθηκε η προτομή του στις παιδικές κατασκηνώσεις του Δήμου Τρίπολης, στην παραλία "Ατσίγγανος" του Παραλίου Άστρους.
Διεθνές Κέντρο Ερευνών επί του Αναρχισμού (Λωζάνη)
Συλλογή
200px|thumb|αριστερά|Το δελτίο του CIRA. Η βιβλιοθήκη φιλοξενούσε, στα τέλη του 2018, περίπου 25.000 συγγραφικά έργα (φυλλάδια, μονογραφίες, πανεπιστημιακές εργασίες) και 4,000 περιοδικά, εκ των οποίων 100 εξακολουθούν να υφίστανται. Το σύνολο της συγκεκριμένης συλλογής είναι καταλογογραφημένο, εντός σχετικού καταλόγου ο οποίος, από το 2007, είναι διαθέσιμος διαδικτυακά. Πέραν της συγκεκριμένης συλλογής, το CIRA φιλοξενεί, επίσης, ορισμένες συλλογές αρχείων, μεταξύ των οποίων μία σχετικά σημαντική εικονογραφική συλλογή (αφίσες, καρτ ποστάλ, φωτογραφίες).
Μαλλιά Κουβάρια: Πριν το ζήσαν κι αυτοί καλά
Η ταινία περιέχει δύο καινούρια τραγούδια σε σύνθεση του Άλαν Μένκεν, ο οποίος συνέθεσε τη μουσική και τα τραγούδια της πρώτης ταινίας, και στίχους του Γκλεν Σλάιτερ: τα «Life After Happily Ever After» και «Wind in My Hair». Το «Wind in My Hair» θα γινόταν αργότερα το τραγούδι των τίτλων αρχής της σειράς Μαλλιά Κουβάρια: Η Σειρά. Οι Μάντυ Μουρ, Ζακάρι Λεβί και Μ.Σ. Γκέινι επιστρέφουν για τους ρόλους τους από την ταινία Μαλλιά Κουβάρια ως Ραπουνζέλ, Γουτζίν Φίτζερμπερτ και Αρχηγός της φρουράς αντίστοιχα.
Τάσος Σεχιώτης
Το έργο του ως Δήμαρχος Τρίπολης
1. Δημιουργείται η μικρή βουλή της Τρίπολης Την ημέρα που ο Τάσος Σεχιώτης ανέλαβε Δήμαρχος Τρίπολης για πρώτη φορά, το γραφείο του δημάρχου και οι συνεδριάσεις του δημοτικού συμβουλίου καθώς και οποιαδήποτε άλλη επίσκεψη επισήμου στην Τρίπολη περιοριζόταν σε ένα μόνο δωμάτιο. Το υπόλοιπο μισό του ισογείου χρησιμοποιούταν για τα αυτοκίνητα και τις αποθήκες του Δήμου. Με το μεγαλύτερο δυνατό και γρήγορο ρυθμό δημιούργησε μεγάλη αίθουσα διαμορφωμένη κατά  τέτοιο τρόπο ούτως ώστε να συνεδριάζει το εκάστοτε δημοτικό συμβούλιο καθώς και κάθε άλλη σύσκεψη που χρειαζόταν αμφιθέατρο για να μπορούν να παρακολουθούν οι δημότες. Δημιούργησε επίσης και μία μεγάλη αίθουσα για την υποδοχή επισκεπτών του δημαρχείου με σταθερές θέσεις για τους Δημοτικούς συμβούλους, θέσεις προεδρείου πιστεύοντας ότι αυτό θα προκαλούσε το ενδιαφέρον των δημοτών για την μοίρα της πόλεως όπως και έγινε. Στην αίθουσα αυτή τοποθετήθηκαν οι φωτογραφίες εκείνων που χρημάτισαν δήμαρχοι ώστε την αίθουσα αυτή να την ονομάζουν οι πολίτες μικρή βουλή της Τρίπολης και να προκαλέσει πράγματι το ενδιαφέρον των κατοίκων.
Διεθνές Κέντρο Ερευνών επί του Αναρχισμού (Λωζάνη)
Ιστορία
Η ιδέα της ιδρύσεως του CIRA προήλθε, το 1956, στη Γενεύη της Ελβετίας, μέσω της συνάντησης μεταξύ ενός Ιταλού αντιρρησία συνειδήσεως, του Πιέτρο Φερρούα, ενός Βούλγαρου εξόριστου και ενός Ελβετού αναρχικού, του Αντρέ Μποζιζέ.
Μαλλιά Κουβάρια: Πριν το ζήσαν κι αυτοί καλά
Πλοκή
Έξι μήνες μετά τα γεγονότα του Μαλλιά Κουβάρια, η Ραπουνζέλ προετοιμάζεται για να γίνει κι επίσημα η Πριγκίπισσα της Κορόνα. Ωστόσο, τη μέρα της στέψης της, η Ραπουνζέλ και ο Γιουτζίν βρίσκονται έξω καβαλώντας τον Μάξιμο και τον Φιντέλιο, παραβγαίνοντας ποιος θα φτάσει πρώτος στο τείχος, με τους φρουρούς να τους καταδιώκουν. Η Ραπουνζέλ φτάνει πρώτη και σκαρφαλώνει για να δει τη μαγευτική θέα της χώρας πέρα από το Βασίλειο. Μετά από λίγο, οι φρουροί φτάνουν εκεί και τους συνοδεύουν πίσω στο κάστρο.
Διεθνές Κέντρο Ερευνών επί του Αναρχισμού (Λωζάνη)
Ιστορία
Κατά τη συγκεκριμένη περίοδο, ορισμένες, μη αξιοποιημένες, συλλογές εγγράφων υφίσταντο, οι οποίες αποτέλεσαν της βάσεις της συλλογής του CIRA: τα αρχεία του Réveil socialiste-anarchiste του Λουίτζι Μπερτόνι, εκείνα της ομάδας «Germinal», τα προσωπικά αρχεία του Ζακ Γκρος, καθώς και σειρά διαφόρων περιοδικών, τα οποία αποκτήθηκαν μέσω ανταλλαγών.Το 1961, λόγω αντιφρανκιστικής ενέργειας εναντίον του Προξενείου της Ισπανίας στη Γενεύη, ο Πιέτρο Φερρούα, κύριος υπεύθυνος του ερευνητικού κέντρου, απελάθηκε από την Ελβετία. Ως συνέπεια, η Μαρί-Κριστίν Μικαϊλό ανέλαβε την διαχείριση της βιβλιοθήκης, μαζί με την κόρη της, Μαριάν Ενκέλ.
Τάσος Σεχιώτης
Το έργο του ως Δήμαρχος Τρίπολης
2. Η ύδρευση της πόλης Όταν εξελέγη δήμαρχος Τρίπολης ο Τάσος Σεχιώτης αντιμετώπισε το φοβερό πρόβλημα της λειψυδρίας από το οποίο μαστιζόταν η πόλη αλλά και ολόκληρη η περιοχή. Η μόνη πηγή ύδρευσης της πόλης ήταν το νερό που ερχόταν από την πηγή της «μάνας» και τροφοδοτούσε την πόλη με δημοτικές βρύσες στους δρόμους. Το πρόβλημα της ύδρευσης δεν ήταν δυνατόν να πραγματοποιηθεί με γεωτρήσεις καθώς τα πετρώματα της περιοχής είναι ασβεστολιθικά και δεν κρατάνε νερό. Έτσι τα 2000 κυβικών μέτρων νερού ήταν πολύ λίγα ακόμη και για αυτές τις καθημερινές ανάγκες των πολιτών. Η παροχέτευση νερού ήταν το πολύ μια ώρα την ημέρα που και αυτό δεν πήγαινε στα σπίτια της περιοχής του Συνοικισμού και άλλων περιοχών της Τρίπολης προς τους οποίους μετέφεραν νερό καταβρεχτήρια του Δήμου και το διένειμε με την μάνικα στους τενεκέδες των πολιτών. Την οριστική λύση θα μπορούσε να την δώσει μόνο η μεταφορά πολλαπλάσιων κυβικών μέτρων νερού. Η περίπτωση αυτή εντοπιζόταν στις πηγές Μεθυδρίου Πυργακίου που απέχουν από την πόλη 60 και πλέον χιλιόμετρα με τεράστιους σε διαστάσεις και βάρος χαλυβδοσωλήνες που έπρεπε να περάσουν μέσα από βουνίσιες και βραχώδεις περιοχές. Και όμως! Το όνειρο έγινε πραγματικότητα! Πριν τις βουλευτικές εκλογές του 1963 ο τότε πρόεδρος της Ένωσης Κέντρου Γεώργιος Παπανδρέου ερχόμενος στην Τρίπολη να μιλήσει από την κεντρική πλατεία συνοδευόμενος από τον υπουργό και βουλευτή Αρκαδίας Νικόλαο Μπακόπουλο κατέλυσε στο ξενοδοχείο Σεμίραμις όπου συναντήθηκε με το δήμαρχο Τάσο Σεχιώτη τον οποίο εκτιμούσε βαθύτατα. Κατά την ιδιαίτερη συζήτηση που είχε μαζί του ρώτησε τον δήμαρχο τι θεωρούσε ότι είναι αναγκαίο να γίνει για τη ζωή και ανάπτυξη της πόλης και της περιφέρειας. Ο Τάσος του απάντησε αυτό που με ρωτήσατε είναι πολύ μεγάλο αίτημα αλλά το αναμένουμε από ένα πολύ μεγάλο αυριανό πρωθυπουργό και του εξήγησε περί τίνος πρόκειται. Δηλαδή πρόκειται για το έργο του Μεθύδριου που θα φέρει νερό ζωής για την πόλη και την περιφέρεια. Είναι μεγάλου κόστους και ως έργο αλλά και μεγάλη επιβάρυνση των κατοίκων της περιοχής εκτός αν εκτιμηθεί το γεγονός ότι η περιοχή δεν έχει τύχει ποτέ μεγάλης χρηματοδότησης μολονότι είναι ιστορική Τριπολιτσά που έχει δώσει και αυτή πολλά και με θυσίες στον αγώνα της λευτεριάς. Ο Γεώργιος Παπανδρέου του είπε "Τάσο ήρθε η ώρα να ανταποδώσουμε κι εμείς. Το έργο θα το κάνουμε δωρεάν και θα το εξαγγείλω σήμερα. Μόνο πες μου πως ονομάζεται αυτό το έργο." Ο Δήμαρχος του είπε το έργο του Μεθυδρίου. Πράγματι από το μπαλκόνι της κεντρικής πλατείας Τρίπολης στη διάρκεια της ομιλίας του εξήγγειλε το έργο μόνο που δεν θυμόταν ακριβώς το όνομα του. Ο Γεώργιος Παπανδρέου εκ παραδρομής του εξήγγειλε ως έργο μελιριου μέσα σε χειροκροτήματα του πλήθους και πρόσθεσε και το νερό θα παρέχεται δωρεάν. Η υπόσχεση του πρωθυπουργού εκτελέστηκε τάχιστα και το έργο δημοπρατήθηκε με διεθνή διαγωνισμό προμήθειας σωλήνων και λοιπόν εργολαβιών και έφτασε στην πόλη με πολλούς κόπους, αγώνες και δυσκολίες αφού ανέβηκε και κατέβηκε βραχώδη βουνά για να φτάσει στην Τρίπολη και στα γύρω χωριά.
Μαλλιά Κουβάρια: Πριν το ζήσαν κι αυτοί καλά
Πλοκή
Στο κάστρο, η Κασσάνδρα, στην οποία έχει ανατεθεί να φροντίζει και να βοηθήσει τη Ραπουνζέλ να προσαρμοστεί στη ζωή της πριγκίπισσας, την περιμένει. Ενώ η Ραπουνζέλ είναι ευτυχισμένη που βρήκε και πάλι τους γονείς της, δυσκολεύεται να προσαρμοστεί στη νέα αυτή ζωή. Κάνει ό,τι καλύτερο μπορεί αλλά νιώθει πως οι ευθύνες όλου αυτού τη βαραίνουν, το οποίο γίνεται χειρότερο με τον φόβο του πατέρα της μην τη χάσει ξανά και την άρνησή του να την αφήσει να εξερευνήσει τον κόσμο. Την παραμονή της στέψης, ο Γουτζίν βρίσκει το θάρρος να της κάνει πρόταση γάμου, αλλά η Ραπουνζέλ σοκάρεται και παρά το ότι είναι ευχαριστημένη και τον αγαπάει, δε νιώθει έτοιμη να τον παντρευτεί και απορρίπτει την πρότασή του. Επιστρέφοντας στο δωμάτιό της, η Κασσάνδρα πιστεύει πως η Ραπουνζέλ χρειάζεται λίγο χρόνο μακριά από όλα και της προτείνει να την πάει πέρα από το τείχος του Βασιλείου κρυφά από τον Βασιλιά.
Τάσος Σεχιώτης
Το έργο του ως Δήμαρχος Τρίπολης
Δυστυχώς το έργο αυτό τραυματίστηκε βαρύτατα γιατί πριν ακόμη αποπερατωθεί ενέσκηψε η δικτατορία στην Ελλάδα. Την ίδια νύχτα ο Τάσος Σεχιώτης υπέβαλε την παραίτηση του αρνούμενος στον Στρατηγό Λουμάκη την παραμονή του με τη δήλωση εγώ δεν υπηρετώ δικτατορίες, είμαι δήμαρχος εντολή λαού και όχι εντολή Στρατού. Τότε τέθηκε σε κατ’ οίκον περιορισμό και αργότερα στάλθηκε στην εξορία.
Διεθνές Κέντρο Ερευνών επί του Αναρχισμού (Λωζάνη)
Ιστορία
Το 1964, η έδρα του CIRA μεταφέρθηκε στη Λωζάνη, στην πανσιόν της οικογένειας ντε Μπωμόν, η οποία ανήκε στην Μαρί-Κριστίν Μικαϊλό. Η έδρα της βιβλιοθήκης, στη συνέχεια, επέστρεψε εκ νέου στη Γενεύη, όπου και παρέμεινε το χρονικό διάστημα μεταξύ 1975 και 1989, ημερομηνία κατά την οποία η συλλογή της μεταφέρθηκε, εκ νέου, στη Λωζάνη, εντός κτιρίου το οποίο κατασκευάστηκε αποκλειστικά από συμπαθούντες και οικείους.
Μαλλιά Κουβάρια: Πριν το ζήσαν κι αυτοί καλά
Πλοκή
Η Ραπουνζέλ και η Κασσάνδρα βγαίνουν κρυφά από το κάστρο και ρισκάρουν μπαίνοντας μέσα στο δάσος. Η Κασσάνδρα την πηγαίνει στην τοποθεσία όπου βρισκόταν το θεραπευτικό λουλούδι, εκείνο που έσωσε τη μητέρα της πριν χρόνια. Στη θέση του έχουν πια φυτρώσει κάποια μυστηριώδη βράχια, τα οποία μοιάζουν με αγκάθια, και δεν σπάνε με τίποτα. Καθώς η Ραπουνζέλ εξερευνά την περιοχή, τη στιγμή που ακουμπά το δάχτυλό της πάνω σε έναν βράχο, τη κτυπάει μαγεία. Τα μαλλιά της αρχίζουν να λάμπουν, ενώ περισσότερα από αυτά τα μυστηριώδη βράχια βλαστούν ξαφνικά. Η Ραπουνζέλ και η Κασσάνδρα το βάζουν στο πόδια για να γλιτώσουν, καθώς τους ακολουθεί ένα μονοπάτι από συνεχώς νεοεμφανιζόμενα βράχια. Όταν βγαίνουν από το δάσος, τα μακριά ξανθά μαλλιά της Ραπουνζέλ έχουν επιστρέψει, χωρίς καμία από τις δυο τους να ξέρει το γιατί. Καθώς η μέρα της στέψης της ξημερώνει, τα κορίτσια τρυπώνουν μέσα στο κάστρο και προσπαθούν να κόψουν τα μαλλιά, αλλά ανακαλύπτουν πως δεν κόβονται με τίποτα, όπως και τα βράχια-αγκάθια. Ο Γουτζίν μπαίνει στο δωμάτιο και βλέπει τα μαλλιά, αλλά ξέρει όπως και τα κορίτσια πως δεν πρέπει να μάθουν για αυτό οι γονείς της Ραπουνζέλ. Για να τα κρύψει, η Ραπουνζέλ φοράει μια τεράστια περούκα κι ενώ παίρνει πρωινό με τους γονείς της, υπό τις οδηγίες της Λαίδης Κιν, αρκετοί πειρατές διαπράττουν εγκλήματα σε όλο το Βασίλειο ώστε να συλληφθούν και να οδηγηθούν στα μπουντρούμια του κάστρου.
Διεθνές Κέντρο Ερευνών επί του Αναρχισμού (Λωζάνη)
Ιστορία
Το 1965, κατόπιν σχετικής πρωτοβουλίας του ιστορικού Ρενέ Μπιανκό, ένα παράρτημα εγκαινιάστηκε στη Μασσαλία της Γαλλίας, υπό την ονομασία Διεθνές Κέντρο Ερευνών επί του Αναρχισμού (Μασσαλία).
Τάσος Σεχιώτης
Το έργο του ως Δήμαρχος Τρίπολης
Κατά την επόμενη εκλογή ως δημάρχου Τρίπολης το 1979, ξαναρχίζει τα έργα προκειμένου να αποκαταστήσει κατά το δυνατόν τις ζημιές που επήλθαν από τη δικτατορία στο έργο. Και για αυτό το σκοπό πραγματοποίησε γεωτρήσεις με ειδικό υδρολογιο από την Τασκένδη και απαλλοτριώσεις. Επίσης εμπλούτισε περαιτέρω την παροχή του νερού από τις γεωτρήσεις Γκορτσούλι, Τριπηχυ και άλλων γεωτρήσεων μέσω του αντλιοστασίου που εγκαταστάθηκε στην Σκοπή.
Μαλλιά Κουβάρια: Πριν το ζήσαν κι αυτοί καλά
Πλοκή
Η τελετή της στέψης ξεκινάει και κατά τη διάρκειά της, η βασιλική οικογένεια έρχεται αντιμέτωπη με τη Λαίδη Κιν, η οποία είχε μεταμφιεστεί σε Δούκισσα και απελευθέρωσε τους φυλακισμένους από τα μπουντρούμια. Η Λαίδη Κιν αποζητά εκδίκηση από τον Βασιλιά επειδή είχε φυλακίσει τον πατέρα της πριν χρόνια, μετά την απαγωγή της Ραπουνζέλ, παρά το ότι ήταν ένας ασήμαντος κλέφτης. Καθώς ο Βασιλιάς και οι υπόλοιποι καλεσμένοι είναι κλειδωμένοι σε ένα κλουβί, η Ραπουνζέλ αποκαλύπτει τα χρυσά μαλλιά της, τα οποία χρησιμοποιεί ως όπλο για να νικήσει τους κακοποιούς με τη βοήθεια του Γιουτζίν και της Κασσάνδρας. Παρά το ότι έχει αποδείξει την αξία της, ο πατέρας της νιώθει πιο ανασφαλής από ποτέ σχετικά με την ασφάλεια της κόρης του και, έχοντας μάθει και την αλήθεια για το πού βρισκόταν το προηγούμενη βράδυ, της απαγορεύει να ξαναβγεί από το κάστρο χωρίς την έγκρισή του.
Τάσος Σεχιώτης
Το έργο του ως Δήμαρχος Τρίπολης
3. Επιδιορθώσεις και επέκταση εσωτερικού υδραγωγείου Το άλλο θέμα που αντιμετώπισε η πόλη σε σχέση με την ύδρευση ήταν το θέμα του εσωτερικού υδραγωγείου της. Και αυτό γιατί σε πολλά σημεία το υδραγωγείο έτρεχε στις συνδέσεις του με απώλεια αφενός και αφετέρου σε άλλα σημεία συνεπλέκετο με την αποχέτευση με συνέπεια να αναρροφούνται λήμματα της αποχέτευσης στον αγωγό του νερού τον οποίο δημιούργησε εσύ αναρρόφηση αλλά και μολύνσεις λόγω του δεν υπήρχε συνεχή υδροδότηση. Ένα άλλο θέμα ήταν ότι πολλές συνοικίες στερούνταν παντελώς σύνδεση υδροδότησης. Αυτό δημιούργησε την ανάγκη να γίνουν έργα ανασκαφής δρόμων σε πολλά σημεία. Μετά την αντικατάσταση τμημάτων και συνδέσεων φτάσαμε στο σημείο από τότε να μην υπάρχει σπίτι που να μην έχει αυτόνομη ύδρευση.
Διεθνές Κέντρο Ερευνών επί του Αναρχισμού (Λωζάνη)
Ιστορία
Το 2007, το CIRA ξεκίνησε εκστρατεία συγκέντρωσης χρημάτων, προκειμένου να επιτευχθεί η μονιμοποίηση της παρουσίας του εντός του κτιρίου που το φιλοξενούσε. Η συγκεκριμένη εκστρατεία είχε θετικό αποτέλεσμα, χάρη στην κινητοποίηση οικείων της βιβλιοθήκης, καθώς και αριθμού αναρχικών ομάδων, οργανώσεων και ιδιωτών.
Τάσος Σεχιώτης
Το έργο του ως Δήμαρχος Τρίπολης
4. Ασφαλτοστρώσεις δρόμων Οι κεντρικοί δρόμοι της πόλης ήταν, ιδιαίτερα κατά το μακρύ και βαρύ χειμώνα της Τρίπολης, λασπώδεις και σε πολλά σημεία αδιάβατοι η επιστρωμένοι με αμμοχάλικο. Όλοι οι δρόμοι ασφαλτοστρώθηκαν και τα στενά δρομάκια στρώθηκαν με τσιμέντο.
Μαλλιά Κουβάρια: Πριν το ζήσαν κι αυτοί καλά
Πλοκή
Λίγο αργότερα, ένα μυστηριώδες άτομο εμφανίζεται στο σημείο όπου βρισκόταν το μαγικό λουλούδι, ενώ περισσότερα βράχια καλύπτουν τώρα την περιοχή.
Τάσος Σεχιώτης
Το έργο του ως Δήμαρχος Τρίπολης
5. Φωτισμός
Διεθνές Κέντρο Ερευνών επί του Αναρχισμού (Λωζάνη)
Ιστορία
Από την ημερομηνία της ιδρύσεώς του, το CIRA εκδίδει δελτίο, εντός του οποίου παρουσιάζεται η ειδησεογραφία του κέντρου, οι νέες προσθήκες στη συλλογή του, καθώς και άρθρα επί της ιστορίας του αναρχικού κινήματος.
Μαλλιά Κουβάρια: Πριν το ζήσαν κι αυτοί καλά
Ηθοποιοί
Ζώα χαρακτήρες οι οποίοι δε μιλούν περιλαμβάνουν τον κατοικίδιο χαμαιλέοντα της Ραπουνζέλ, Πασκάλ, και τον Μάξιμο, το άλογο του Αρχηγού της Φρουράς.
Διεθνές Κέντρο Ερευνών επί του Αναρχισμού (Λωζάνη)
Λειτουργία της βιβλιοθήκης
Η βιβλιοθήκη του CIRA χρησιμοποιεί συνεχώς ενημερωνόμενο ευρετήριο από το 1985. Ο κατάλογός της ψηφιοποιήθηκε το 1995. Υπεύθυνοι για την διαχείρισή της είναι εθελοντές, ενώ δεν διαθέτει προϋπολογισμό για την απόκτηση νέων συγγραφικών έργων. Τα λειτουργικά έξοδα καλύπτονται μέσω δωρεών και των συνδρομών των αναγνωστών, ενώ τα συγγραφικά έργα αποκτώνται μέσω σχετικής δωρεάς εκ μέρους των συγγραφέων τους, των εκδοτών τους, καθώς και αναρχικών ακτιβιστών ανεξαρτήτως χώρας.
Τάσος Σεχιώτης
Το έργο του ως Δήμαρχος Τρίπολης
Ακόμα και η πλατεία του Αγίου Βασιλείου φωτιζόταν με φανάρια και γλόμπους που κρέμονταν από το πεύκο που βρισκόταν στο κέντρο της πλατείας. Η πόλη φωτίστηκε μέχρι και το τελευταίο της σπίτι και σήμερα θεωρείται σαν μία από τις καλύτερα φωτιζόμενες πόλεις στην Ελλάδα.Ο Τάσος Σεχιώτης προχώρησε επίσης σε φωταγώγηση και της πλατείας Άρεως με φανάρια τελευταίας τεχνολογίας γερμανικής παραγωγής και εξαιρετικής φωτιστικής δύναμης.
Μαλλιά Κουβάρια: Πριν το ζήσαν κι αυτοί καλά
Ανάπτυξη
Στις 3 Ιουνίου 2015, το Disney Channel ανακοίνωσε την ανάπτυξη μιας τηλεοπτικής σειράς για το Μαλλιά Κουβάρια. Κατά τη διάρκεια της πρεμιέρας της ταινίας The Swap, προβλήθηκε ένα τρέιλερ της σειράς αποκαλύπτοντας πως η σειρά θα λάμβανε χώρα ανάμεσα στα γεγονότα των ταινιών Μαλλιά Κουβάρια και Μαλλιά Κουβάρια: Κι εμείς καλύτερα, και πως μια τηλεοπτική ταινία με τον τίτλο Μαλλιά Κουβάρια: Πριν το ζήσαν κι αυτοί καλά θα προβαλλόταν πριν τη σειρά, εξυπηρετώντας ως το πιλοτικό της επεισόδιο. Το τρέιλερ έδειχνε πως η Ραπουνζέλ αποκτούσε ξανά μυστηριωδώς τα μακριά της μαλλιά. Σύστησε επίσης έναν νέο χαρακτήρα, την Κασσάνδρα.
Τάσος Σεχιώτης
Το έργο του ως Δήμαρχος Τρίπολης
6. Εμφάνιση πόλης Η πόλη είχε το ευτύχημα μετά την άλωση της Τριπολιτσάς και το γκρέμισμα του σαραγιού του Χουρσιτ Πασά, να περιέλθει σε αυτήν ο πολύ μεγάλος χώρος που σήμερα βλέπουμε τα μεγάλα πάρκα της πόλης. Στην αρχή ο χώρος αυτός χρησιμοποιούταν για ασκήσεις του στρατού.
Μαλλιά Κουβάρια: Πριν το ζήσαν κι αυτοί καλά
Υποδοχή
Την ταινία παρακολούθησαν 2.9 εκατομμύρια τηλεθεατές τη νύχτα της πρεμιέρας της.
Η κριτικός Έιμι Ράτκλιφ από το IGN επαίνεσε την αίσθηση γοητείας της ταινίας, το κέφι, την ευχαρίστηση και την ψυχαγωγία, βαθμολογώντας την τελικά με 8.3/10. Ο Λουκ Μπονάνο από το DVDDizzy θεώρησε τη «μικρή αλλά μετατρεπτική» ταινία ένα άξιο προϊόν, αν ο θεατής περιμένει μια τηλεοπτική σειρά που να δένεται μαζί της παρά μια ολοκληρωμένη συνέχεια του Μαλλιά Κουβάρια. Η Έμιλι Άσμπαϊ από το CommonSenseMedia βαθμολόγησε την ταινία με 4/5. Στο LRM άρεσε η ταινία αλλά σχολίασε πως στόχευε μικρότερο ηλικιακά κοινό.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Αγγλόφωνες ταινίες
Τάσος Σεχιώτης
Το έργο του ως Δήμαρχος Τρίπολης
Αργότερα στον μεσοπόλεμο δεντροφυτεύτηκαν από τον Δήμαρχο Λαγοπάτη οι χώροι που σήμερα αποτελούν κόσμημα για την Τρίπολη. Μετά την κατοχή όταν μπήκαν στην πόλη οι δυνάμεις της αντίστασης περιφράχτηκαν για προφύλαξη με πρόχειρους πασσάλους από κλαδιά δέντρων και αγκαθωτά σύρματα. Ο Τάσος Σεχιώτης αντικατέστησε όλα αυτά με καλαίσθητα κάγκελα που υπάρχουν και σήμερα και φωταγώγησε τα πάρκα. μέσα σε αυτά αφού αποκατέστησε το παλιό σιντριβάνι που βρίσκεται απέναντι από την πλατεία Άρεως πάλι σε αυτό έχρισε το Σαλέ και διαμόρφωσε τον γύρω χώρο σε τόπο αναψυχής. Στον αμέσως πιο κάτω χώρο του πάρκου απέναντι από τον ναό του προφήτη Ηλία έφτιαξε υπόγειες τουαλέτες προς αποφυγή ρύπανσης του πρασίνου και ακόμα πιο κάτω πλακόστρωσε τον δρόμο προ του μνημείου όπου τοποθετηθήκαν προτομές ηρώων.
7. Παιδικές κατασκηνώσεις Δήμου Τρίπολης στο Παράλιο Άστρος Κυνουρίας
Εκείνο που ήταν μια μεγάλη προσφορά προς τα παιδιά της Τρίπολης είναι η δημιουργία παιδικών κατασκηνώσεων στο Παράλιο Άστρος. Τα πρώτα χρόνια ο τότε Δήμαρχος Τάσος Σεχιώτης μετέφερε όλα τα παιδιά που ήθελαν στο παράλιο Άστρος και έμεναν σε σκηνές. Εκεί βρισκόμενος σε συνεχή επαφή με το κοινοτικό συμβούλιο Παραλίου Άστρους, τους έπεισε για το πόσο η δημιουργία ενός μεγάλου κτηρίου για τα παιδιά της Τρίπολης θα ωφελούσε το παράλιο Άστρος που θα γινόταν το θέρετρο της Τρίπολης που θα είχε ως συνέπεια την τουριστική ανάπτυξη της περιοχής, και τους ζήτησε ως κατάλληλο το οικόπεδο στην όμορφη περιοχή του Ατσίγγανου που είχε επαφή με την θάλασσα.
Πραγματικά αποδέχτηκαν με μοναδικό αντάλλαγμα την τοποθέτηση στο κτήριο μιας πλάκας όπου θα αναφερόταν η δωρήτρια κοινότητα. Έτσι ο πρόεδρος της κοινότητας υπέγραψε το δωρητήριο συμβόλαιο του μεγάλου παραλιακού οικοπέδου στο Δημαρχείο Τριπόλεως. Στον χώρο των κατασκηνώσεων έγιναν θαυμάσιες εγκαταστάσεις που επί πολλά χρόνια τώρα στεγάζει και φιλοξενεί τα μικρά παιδιά της Τρίπολης σε ένα χώρο με μαγειρεία, εστιατόρια, παιδικές χαρές αλλά και ηλικιωμένους (ΚΑΠΗ) κατά τους τελευταίους μήνες του καλοκαιριού.
8.Μαντζούνειο Το κληροδότημα του αείμνηστου Μαντζούνη, στο οποίο στεγαζόταν η βιβλιοθήκη ήταν εγκαταλελειμμένο για πολλά χρόνια. Ο Τάσος Σεχιώτης το επισκεύασε και εκεί στεγάστηκε η βιβλιοθήκη του Πανός και η Μπάντα της Φιλαρμονικής του δήμου Τρίπολης που υπήρξε το φυτώριο της μουσικής κίνησης της πόλης στα χρόνια που ακολούθησαν.
Παραπομπές
Κατηγορία:Δήμαρχοι Τρίπολης Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις Κατηγορία:Βουλευτές εκλεγμένοι με το ΠΑΣΟΚ Κατηγορία:Βουλευτές Αρκαδίας Κατηγορία:Έλληνες υφυπουργοί Εθνικής Άμυνας Κατηγορία:Έλληνες υφυπουργοί Εσωτερικών Κατηγορία:Έλληνες υπουργοί Δημοσίας Τάξεως